নরসিংদীর সড়কে ঝড়ল দুটি তাজা প্রাণ
নরসিংদীর সদর উপজেলায় মালবাহী কার্ভাড ভ্যানের চাপায় দুই মোটরসাইকেল আরোহী নিহত হয়েছেন। এ ঘটনায় আহত হয়েছেন মোটরসাইকেলচালক।







রোববার বিকাল সাড়ে ৪টার দিকে ঢাকা-সিলেট মহাসড়কের নরসিংদী সদর উপজেলার মাধবদী থানার পৌলানপুর এলাকায় এ দুর্ঘটনা ঘটে।




নিহতরা হলেন স্থানীয় পৌলানপুর এলাকার দেলোয়ার হোসেনের পুত্র রাব্বি (২৮), মাধবদী টাটা পাড়া মহল্লার মাহফুজুর রহমানের পুত্র রকসি (২৫)। আহত হলেন নরসিংদী কাউরিয়া পাড়া মহল্লার মৃত বাছেদ কমিশনারের পুত্র নওশাদ মাহমুদ।
পুলিশ ও এলাকাবাসী সূত্র জানায়, ঢাকা থেকে নরসিংদীগামী মালবাহী কার্ভাডভ্যান ঘটনাস্থলে ঢাকা-সিলেট মহাসড়কের নরসিংদী সদর উপজেলার মাধবী থানার পৌলানপুর এলাকায় মোটরসাইকেলকে চাপা দেয়। এতে ঘটনাস্থলেই দুইজন মারা যান। অপরজন আহত হন।
পুলিশ নিহত দুইজনের লাশ উদ্ধার করে ময়নাতদন্তের জন্য নরসিংদী সদর হাসপাতাল মর্গে পাঠিয়েছে। পুলিশ কার্ভাডভ্যান ও চালক ইয়াছিন মিয়াকে আটক করে।
মাধবদী থানার ওসি দেওয়ান আবু তাহের ঘটনার সত্যতা নিশ্চিত করেছেন।

নরসিংদীর সদর উপজেলায় মালবাহী কার্ভাড ভ্যানের চাপায় দুই মোটরসাইকেল আরোহী নিহত হয়েছেন। এ ঘটনায় আহত হয়েছেন মোটরসাইকেলচালক।